Pusnakts Parīzē
"Pusnakts Parīzē" (angļu: Midnight in Paris) ir 2011. gada amerikāņu-spāņu romantiskā komēdija, kuras režisors un scenārija autors ir Vudijs Allens. Galvenās lomas tēlo Ouens Vilsons, Reičela Makadamsa un Mariona Kotijāra. Filma guva atzinību, tika nominēta četrām Amerikas Kinoakadēmijas balvām, no kurām vienu ieguva — balvu par labāko oriģinālscenāriju piešķīra Vudijam Allenam. Tāpat viņš ieguva Zelta globusa balvu par labāko scenāriju (vienā no četrām Zelta globusa balvas nominācijām filmai).